CELEX: 62020CN0374
Language: fi
Date: 2020-08-07 00:00:00
Title: Asia C-374/20 P: Valitus, jonka Agrochem-Maks d.o.o. on tehnyt 7.8.2020 unionin yleisen tuomioistuimen asiassa T-574/18, Agrochem-Maks v. komissio, 28.5.2020 antamasta tuomiosta

5.10.2020   
            
            
               FI
            
            
               Euroopan unionin virallinen lehti
            
            
               C 329/8
            
         
      Valitus, jonka Agrochem-Maks d.o.o. on tehnyt 7.8.2020 unionin yleisen tuomioistuimen asiassa T-574/18, Agrochem-Maks v. komissio, 28.5.2020 antamasta tuomiosta
      (Asia C-374/20 P)
      (2020/C 329/11)
      Oikeudenkäyntikieli: englanti
      
         Asianosaiset
      
      
         Valittaja: Agrochem-Maks d.o.o. (edustajat: S. Pappas ja A. Pappas, avocats)
      
         Muut osapuolet: Euroopan komissio ja Ruotsin kuningaskunta
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa valituksenalaisen tuomion
               
            
                  —
               
               
                  palauttaa asian unionin yleiseen tuomioistuimeen
               
            
                  —
               
               
                  määrää komission vastaamaan omista oikeudenkäyntikuluistaan ja velvoittaa sen korvaamaan valittajalle tästä menettelystä aiheutuvat oikeudenkäyntikulut
               
            
         Oikeudelliset perusteet ja pääasialliset perustelut
      
      Unionin yleinen tuomioistuin on tulkinnut ja soveltanut virheellisesti menettelyä koskevia sääntöjä sellaisten lisätietoja koskevien pyyntöjen osalta, jotka liittyvät tehoaineen hyväksynnän uusimiseen.
      Unionin yleinen tuomioistuin on tehnyt oikeudellisen virheen katsoessaan, että väite (joka liittyy seitsemään ratkaisemattomaan kohta) siitä, että EFSAn ja esittelevän jäsenvaltion arviointeja koskevat erimielisyydet edellyttävät kysymystä koskevia yksityiskohtaisia perusteluja, on hylättävä perusteettomana neljänteen kohtaan nähden ja tehottomana muihin kohtiin nähden.
      Unionin yleinen tuomioistuin on tehnyt oikeudellisen virheen, kun se ei valittajan perusteltua luottamusta tutkiessaan ole ottanut huomioon kaikkia merkityksellisiä seikkoja.
      Unionin yleinen tuomioistuin on luokitellut tosiseikat virheellisesti ja rikkonut asetuksen N:o 1107/2009 (1) 6 artiklan f alakohtaa ja kyseisen asetuksen liitteessä II olevaa 2.2. kohtaa sekä loukannut suhteellisuusperiaatetta.
      Unionin yleinen tuomioistuin on tehnyt oikeudellisen virheen kun se on tulkinnut ja soveltanut virheellisesti ennalta varautumisen periaatetta.
      
         (1)  Kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21.10.2009 annettu Euroopan parlamentin ja neuvoston asetus (EY) N:o 1107/2009 (EUVL 2009, L 309, s. 1).